钦定古今图书集成/明伦汇编/闺媛典/第289卷 > 皇清二十二 > 黄应元妻李氏
## 钦定古今图书集成/明伦汇编/闺媛典/第289卷 > 皇清二十二 > 黄应元妻李氏

按《光泽县志》：李氏，黄应元妻。应元夭殁，无子，临终嘱氏抚侄正英曰：“黄氏嗣续，惟此而已，子善抚之，余虽死无憾。” 氏涕泣从命。是时英未离襁褓，母已他适，氏恩勤鞠育，磨米为羹以哺之。每对人语，辄呜咽不能已。当兵火残毁之馀，饔飧无恃，人咸为氏难之。氏益坚忍自励，朝夕纺绩，为衣食计，凡历三十年拮据为英毕婚。年六十二，卒。